इटहरी ताप्लेजुङ गोल्डकप सेमिफाइनलमा
आयोजक मानाभारा स्पोर्टिङ क्लबलाई स्तब्ध पार्दै जुट विकास फुटबल एकेडेमी इटहरी बिहीबार सुरु ताप्लेजुङ गोल्डकप फुटबल प्रतियोगिताको सेमिफाइनल पुगेको छ । जुट विकासले पेनाल्टी शुटआउटमा ५–४ को नतिजा निकालेको थियो ।
ताप्लेजुङ — आयोजक मानाभारा स्पोर्टिङ क्लबलाई स्तब्ध पार्दै जुट विकास फुटबल एकेडेमी इटहरी बिहीबार सुरु ताप्लेजुङ गोल्डकप फुटबल प्रतियोगिताको सेमिफाइनल पुगेको छ । जुट विकासले पेनाल्टी शुटआउटमा ५–४ को नतिजा निकालेको थियो ।ताप्लेजुङ गोल्डकप फुटबलमा बिहीबार प्रतिस्पर्धा गर्दै आयोजक मानाभारा र जुट विकास फुटबल एकेडेमी इटहरी । तस्बिर : आनन्द गौतम/कान्तिपुर

निर्धारित समयको खेल १–१ गोलको बराबरीमा टुंगिएपछि खेल टाइब्रेकरमा पुगेको थियो ।भानुजन माविको मैदानमा भएको उद्घाटन खेलमा इटहरीका रोहन कार्कीले २५ औं मिनेटमा गोलको खाता खोले । उनले करिब २५ यार्ड टाढाप्राप्त फ्रिकिकलाई गोलमा परिणत गरेका थिए । तर, ७१ औं मिनेटमा आयोजकले पनि फ्रिकिकबाट गोल फर्काएर खेल बराबरीमा ल्यायो । उक्त गोल लखन पतङ्वाले गरे । कप्तान अनुप सेन्दाङले पूर्ण लिम्बूलाई मिलाइदिएको फ्रिकिक प्रहार लखनको खुट्टामा पुगेर गोलमा परिणत भयो । त्यसपछि ९० मिनेटसम्म दुवै टिमले गोल थप्न सकेन । समय अभावले सिधै टाइव्रेकरमा लगिएको थियो । टाइब्रेकरमा ५–४ गोलले इटहरी विजयी भयो । म्यान अफ द म्याच आयोजकका कप्तान अनुप भए । शुक्रबार गोर्खा स्पोर्टिङ क्लब दमक र रेड हर्स फुटबल क्लब इलामबीच प्रतिस्पर्धा हुनेछ ।फुङलिङ नगरपालिका प्रमुख अमिर मादेनले उद्घाटन गरेको प्रतियोगितामा ८ टिमको सहभागिता छ । विजेताले ३ लाख र उपविजेताले १ लाख ५१ हजार रुपैयाँ पुरस्कार प्राप्त गर्नेछन् ।